Naiste male maailmameister

pisi|Jelizaveta Bõkova
pisi|Nona Gaphrindašvili

Naiste male maailmameister (inglise keeles Women's World Chess Champion) on tiitel, mis kaasneb males naiste maailmameistrivõistlused võitnud naismaletajale.

Rahvusvaheline Maleföderatsioon (FIDE) korraldas esimesed naiste maailmameistrivõistlused 1927. aastal Londonis paralleelselt samal ajal toimuva maleolümpiaga. 12 osavõtjaga turniiri võitis Moskvas sündinud tšehhi-inglise päritolu Suurbritannia esindaja Vera Menchik. Ta kaitses tiitlit korduvalt, võites kõik sõjaeelsed maailmameistrivõistlused ja tiitlimatšid. Menchik hukkus teises maailmasõjas. 

FIDE korraldas aastavahetusel 1949/1950 vahetusel eriturniiri uue maailmameistri leidmiseks. Sealtpeale valitsesid naiste maletroonil rohkem kui nelikümmend aastat Nõukogude Liidu maletajad; kuulsaim neist oli Nona Gaphrindašvili (gruusia naismaletajate käes oli maailmameistritiitel ühtjärge ligi 30 aastat).

Hiina maletaja sai esimest korda maailmameistriks 1991. aastal. Pärast seda kuni 2019. aastani on maletroon hiinlannade käes olnud vaheaegadega kokku 19 aastat. 

Tähelepanuväärne on, et 2005. aastal ELO-reitinguga 2735 FIDE maailma edetabelis 8. kohal olnud Ungari naismaletaja Judit Polgár pole kordagi naiste MM-esivõistlustel osalenud. 

Naiste  male maailmameistrid
NimiAastadRiikVera Menchik1927–1944 Suurbritanniaei olnud1944–1950maailmameister hukkus teises maailmasõjasLjudmila Rudenko1950–1953 Nõukogude Liit (Ukraina NSV)Jelizaveta Bõkova1953–1956 Nõukogude Liit (Vene NFSV)Olga Rubtsova1956–1958 Nõukogude Liit (Vene NFSV)Jelizaveta Bõkova1958–1962 Nõukogude Liit (Vene NFSV)Nona Gaphrindašvili1962–1978 Nõukogude Liit (Gruusia NSV)Maia Tšiburdanidze1978–1991 Nõukogude Liit (Gruusia NSV) Xie Jun1991–1996 HiinaSusan Polgár1996–1999 UngariXie Jun1999–2001 HiinaZhu Chen2001–2004 HiinaAntoaneta Stefanova2004–2006 BulgaariaXu Yuhua2006–2008 HiinaAleksandra Kostenjuk2008–2010 VenemaaHou Yifan2010–2012 HiinaAnna Ušenina2012–2013 UkrainaHou Yifan2013–2015 HiinaMarija Muzõtšuk2015–2016 UkrainaHou Yifan2016–2017 HiinaTan Zhongyi2017–2018 HiinaJu Wenjun2018– Hiina

Vaata ka
Male maailmameistrivõistlused
Naiste male maailmameistrivõistlused
Naiste pretendentide turniir

Välislingid
Naiste malemaailmameister, kaunitarist hiinlanna Ju Wenjun. eestimale.ee, 30. juuli 2018


Kategooria:Naiste maailmameistrivõistlused males
Kategooria:Naistesport